John maynard Keynes

**John Maynard Keynes, Baron Keynes** ke-1, CB, FBA (/ˈkeɪnz/ 5 Juni 1883 – 21 April 1946) iyâ arèya èkonom Inggris sè pamèkkèrna ngobâ tèori bân praktèk èkonomi makro serta kabhijâghân èkonomi dhunnya. Dhibi’na alanjutaghi bân mabeccè’ tèori sabelunna sè ajelasaghi panyebâb kadhâddhien siklus bisnis. Dhibi’na èakoè dhâddhi  sala sèttong èkonomi palèng aberri’ pangaro abad ka-20 bân majhâghâ èkonomi makro modèrn. Pamèkkèran-pamèkkèranna dhâddhi ḍâsar mazhab èkonomi Keynesian bân sakbbhinna toroananna.

È taon 1930-an, Keynes mèmpèn rèvolusi pamèkkèran èkonomi sè anentang ghâghâsen èkonomi nèoklasik jhâ’ saongghuna pasar bèbas, ḍâlem bâkto pènḍe’ sampè’ manenga, bhâkal ngèsse’e sakabbhina lapangan kalakoan kor tontotan opa panglakoh pakghun fleksibel. Dhibi’na aberri’ pendapat jhâ’ saongghuna parmènta’an agregat anantoaghi onḍâghân sakabbhina aktivitas èkonomi bân korangnga parmènta’an agregat dhâddhi sabeb paganggurân tèngkat tèngghih se bisa abit. Mènorot èkonomi Keynesian, campor tanang pamrènta èkabhuto ka’angghuy panormal “Kempès Kembhângnga” siklus aktivitas èkonomi. Keynes aḍukung panerapan kabhijâghân fiskal bân monètèr ka’angghuy nyegghâ dampa’ jhube’ rèsèsi bân dèprèsi ekonomi.

Samrèna perang dhunnya II, pan berempan èkonom bâre’ ternyama narèma saran kabhijâghân Keynes. Du polo taon samarèna Keynes wafat taon 1946, para’ kabbhi nagâre kapitalis è dhunnya anerapaghi kabhijâghan Keynes. Pangaro Kaynes molaè lontor è taon 1970-an, sala sèttongnga polana stagflasi sarah se nyegghâ èkonomi Inggris- Amerika salanjhâng dasawarsa kasebbhut tor “kana’ifan tèori Keynesian” sè èlontaraghi sareng Milton Friedman, èkonom sè aprèḍiksi krisis kasebbhut. Dhibi’na abhâreng èkonom laènna aragu’aghi kamampoan pamarènta ka’angghuy ngator siklus bisnis seccara positif ngangghuy kabhijâghan fiskal. Maske pan berempan piha’ nyebhut jhâ’ tèori monètèr Friedman apangaroè tanggepbhân Federal Reserve ḍâ’ krisis pèssè global 2007-08. bâde kèya sè nyebbhut jhâ’ kabhijâghan èkonomi pamarènta sè èkala’ è taon jerèya bâgien ḍâri kaluarra polè Keynesianisme modern.

Majalah Time mamaso’ Keynes ka daftar *Most Important People of the Century* è taon 1999. Mènorot Time, “gâgâsenna sè raḍikal, iyâ arèya pamarènta kodhu abelenjhâ’aghi pèssè sè ta’ èka’anḍi’, pola bisa nyegghâ rontona kapitalisme.” *The Economst* ajhulughi Keynes “èkonom abad ka-20 palèng  kasohor è Britania Raya.” salaèn daddhi èkonom, Keynes jhugân aropa’aghi pongghâbâ nagâre, ḍirèktur *Bank Of England*, bân angghuta parkompolan intelèk Bloomsbury Group.

## Kaoḍi’en
John Maynard Keynes, lahèr è Cambridge, Britania Raya teppa’ 5 Juni 1883 ḍâri kaluargâ kelas manengnga atas sè cokop terpandâng. Eppa’na iyâ arèya John Neville Keynes, seorang èkonom Cambridge sè cokop kasohor. Samentara èbuna iyâ arèya Florence Ada Keynes, sè è sèttong bhâkto dâddhi wali kota Cambridge. John kèni’ ta’ anḍi’ tanḍâ bân katerroan è bidang akademik otabâ politik malah ta-citana dhâddhi masinis. Cita-cita kasebbhut ta’ terwujud bân dhibi’na mèle ka’angghuy ngala’ ujian pongghâbâ nagâre. Dhibi’na ngaollè nilai palèng kèni’ neng èkonomi.

## Karya
•1913 *Indian Currency and Finance*

•1914 *Ludwig von Mises's Theorie des Geldes (EJ)*

•1915 *The Economics of War in Germany (EJ)*

•1919 *The Economic Consequences of the Peace*

•1921 *A Treatise on Probability*

•1922 *The Inflation of Currency as a Method of Taxation (MGCRE)*

•1922 *Revision of the Treaty*

•1923 *A Tract on Monetary Reform*

•1925 *Am I a Liberal? (N&A)*

•1926 *The End of Laissez-Faire*

•1926 *Laissez-Faire and Communism*

•1930 *A Treatise on Money*

•1930 *Economic Possibilities for our Grandchildren*

•1931 *The End of the Gold Standard (Sunday Express)*

•1931 *Essays in Persuasion*

•1931 *The Great Slump of 1930*

•1933 *The Means to Prosperity*

•1933 *An Open Letter to President Roosevelt (New York Times)*

•1933 *Essays in Biography*

•1936 *The General Theory of Employment, Interest and Money*

•1940 *How to Pay for the War: A radical plan for the Chancellor of the Exchequer*

•1949 *Two Memoirs. Ed. by David Garnett (On Carl Melchior and G. E. Moore.)*

## Sombher